ทวิพฤกษาแห่งวาลินอร์ - วิกิพีเดีย

# ทวิพฤกษาแห่งวาลินอร์

### จากวิกิพีเดีย สารานุกรมเสรี

ใน legendarium ของ เจ.อาร์.อาร์. โทลคีน ทวิพฤกษาแห่งวาลินอร์ (Two Trees of Valinor) คือ เทลเพริออน (Telperion) และ ลอวเรลิน (Laurelin) อันเป็นพฤกษาเงินและทองซึ่งนำแสงสว่างมาสู่ดินแดนของ วาลาร์ ในโบราณกาล พวกมันถูกทำลายโดย เมลคอร์ และ อุงโกเลียนท์ แต่ ดอกไม้ และผลสุดท้ายของพวกมันถูกสร้างโดยวาลาร์ให้เป็น ดวงจันทร์ และ ดวงอาทิตย์

"Creation of the Two Trees"

## [แก้] การสร้างสรรค์และการทำลาย

แหล่งกำเนิดแสงสว่างแรกสำหรับ อาร์ดา ทั้งหมดนั้นคือ ตะเกียง อันยิ่งใหญ่สองดวงคือ อิลลูอิน ดวงสีเงินทางเหนือ กับออมาล ดวงสีทองทางใต้ ตะเกียงทั้งสองถูกดับและทำลายลงโดย เมลคอร์ หลังจากนั้นวาลาร์ได้มายัง วาลินอร์ และ ยาวานนา ได้ร้องเพลงเพื่อสร้างทวิพฤกษา คือ เทลเพริออน สีเงินและ ลอวเรลิน สีทอง เทลเพริออนหมายถึงผู้ชายและลอวเรลินหมายถึงผู้หญิง ต้นไม้ทั้งสองตั้งอยู่บนเนินเขา Ezellohar นอกเขต วาลิมาร์ พวกมันเติบโตประจักษ์แก่วาลาร์ทั้งหมด และได้รับน้ำจากน้ำตาของ เนียนนา

พฤกษาแต่ละต้นล้วนเป็นแหล่งกำเนิดแสงสว่าง คือ แสงสีเงินแห่งเทลเพริออน และแสงสีทองแห่งลอวเรลิน เทลเพริออนมีใบสีเข้ม (สีเงินอยู่บนด้านหนึ่ง) และน้ำค้างสีเงินของเขาถูกเก็บเป็นแหล่งของน้ำและแสงสว่าง ลอวเรลินมีใบสีอ่อนประดับไปด้วยสีทอง และน้ำค้างของเธอก็ถูกเก็บไว้เช่นเดียวกันโดย วาร์ดา

หนึ่ง "วัน" มีสิบสองชั่วโมง ต้นไม้แต่ละต้นจะผลัดกันเปล่งแสงสว่างเป็นเวลาเจ็ดชั่วโมง (เพิ่มแสงจนสว่างสุดแล้วจางลงช้า ๆ อีกครั้ง) จนทำให้ตอนหนึ่งชั่วโมงของ "ยามเช้าตรู่" และ "ยามโพล้เพล้" มีแสงอ่อน ๆ ของทั้งทองและเงินเปล่งออกมาพร้อมกัน

เมลคอร์ ผู้ริษยาได้ขอความช่วยเหลือจากสัตว์ประหลาดแมงมุมยักษ์ อุงโกเลียนท์ (แมงมุมยักษ์ตัวแรกและเป็นบรรพบุรุษของ ชีล็อบ) เพื่อทำลายทวิพฤกษา ด้วยการปกปิดในเมฆหมอกของความมืด เมลคอร์โจมตีต้นไม้แต่ละต้นและอุงโกเลียนท์จอมละโมบได้ตะกรามกินชีวิตและแสงสว่างที่อยู่ในทวิพฤกษานั้น

ยาวานนา ได้ร้องเพลงอีกครั้งและ เนียนนา ร่ำไห้แต่พวกเธอกลับได้เพียงชุบชีวิตดอกไม้ดอกสุดท้ายของเทลเพริออน (และกลายเป็น ดวงจันทร์) และผลสุดท้ายของลอวเรลิน (และกลายเป็น ดวงอาทิตย์) พวกมันถูกมอบหมายให้เป็น ดวงวิญญาณที่ต่ำกว่า คือ ทิลิออน เพศชายและ อาเรียน เพศหญิง ตาม 'เพศ' ของต้นไม้ที่มันเกิดมา นั่นเป็นเหตุผลที่ว่าทำไม ใน ลอร์ดออฟเดอะริงส์ ดวงอาทิตย์จึงมักเรียกถึงว่า "เธอ" และดวงจันทร์ว่า "เขา"

อย่างไรก็ตามแสงจริง ๆ ของทวิพฤกษาก่อนทีี่จะถูกทำลายโดยอุงโกเลียนท์ ถูกกล่าวถึงว่าตอนนี้ถูกเก็บไว้ใน ซิลมาริล สามดวงเท่านั้น

## [แก้] ผู้สืบทอดของเทลเพริออน

เนื่องจากพรายผู้มายังวาลินอร์รักเทลเพริออนเป็นพิเศษ ยาวานนาจึงได้สร้างพฤกษาต้นที่สองที่เหมือนกันตั้งอยู่เมืองแห่ง ทิริออน ซึ่ง วานยาร์ และ นอลดอร์ อาศัยอยู่ด้วยกันในตอนแรก ต้นไม้นี้ชื่อว่า กาลาธิลิออน เหมือนกันเทลเพริออน เพีียงแต่ไม่มีแสงสว่างของตัวเอง มันออกต้นอ่อนใหม่มากมาย หนึ่งในนั้นเรียกว่า เคเลบอร์น และปลูกอยู่บนเกาะแห่ง Tol Eressëa

ใน ยุคที่สอง ต้นอ่อนของเคเลบอร์นต้นหนึ่งถูกนำไปเป็นของขวัญให้แก่ ชาวนูเมนอร์ นั่นคือ นิมลอธ พฤกษาขาวแห่งนูเมนอร์ มันคงอยู่ตลอดช่วงเวลาของอาณาจักรอันยิ่งใหญ่ แต่เมื่อ เซารอน ได้ควบคุมเกาะ เขาได้ให้กษัตริย์ Ar-Pharazôn โค่นมันลง

โชคดีที่ อิสซิลดูร์ ได้จัดการรักษาผลหนึ่งของต้นไม้นั้น ผลดังกล่าวกลายเป็น พฤกษาขาว แห่ง กอนดอร์ ในเวลาต่อมา

## [แก้] ผู้สืบทอดของลอวเรลิน

ไม่มีการกล่าวถึงต้นไม้ที่สร้างขึ้นให้เหมือนกับลอวเรลิน และเจ.อาร์.อาร์. โทลคีนไม่ได้เหลือเงื่อนงำใดว่าเหตุใดจึงเป็นเช่นนั้น อย่างไรก็ตาม การเนรเทศ ชาวนอลดอร์ ของนครแห่ง กอนโดลิน มี ภาพ ไม่มีชีวิตของลอวเรลินเรียกว่า Glingal 'Hanging Flame' ซึ่งทำด้วยมือโดย King Turgon.

## [แก้] นัยสำคัญในเรื่อง

ทวิพฤกษาแห่งวาลินอร์เกิดขึ้้นในช่วงที่มีแหล่งกำเนิดแสงอื่นคือดวงดาวเท่านั้น (ซึ่งถูกสร้างเพื่อประโยชน์แก่พรายโดย วาร์ดา จากน้ำค้างซึ่งเก็บจากต้นไม้ทั้งสอง) เมื่อทูตพรายทั้งสามถูกนำตัวมาชมวาลินอร์เพื่อที่จะชักจูงพรายให้มายังวาลินอร์ มันดูเหมือนว่าทวิพฤกษามีผลต่อพรายอย่างสำคัญที่สุด

กล่าวโดยเฉพาะคือ ธิงโกล ได้ถูกกล่าวถึงว่าถูกกระตุ้นให้ไปสู่ Great Journey เนื่องจากความปรารถนาที่จะได้เห็นแสงแห่งวาลินอร์อีกครั้ง (จนกระทั่งเขาได้พบความพอใจในแสงที่เขาเห็นบนใบหน้าของ เมเลียน) ในเวลาต่อมา พวกพรายได้แบ่งออกเป็น คาลาเควนดิ คือ ผู้ที่เคยเห็นแสงแห่งพฤกษา กับ มอริเควนดิ คือผู้ที่ไม่เคยเห็น กลายเป็นกลุ่มชัดเจนและเหนือกว่าในหลาย ๆ แง่

ประวัติศาสตร์ทั้งหมดของ ยุคแรก ได้รับอิทธิพลอย่างมากจากความปรารถนาของตัวละครต่าง ๆ มากมายเพื่อเป็นเจ้าของ ซิลมาริล ที่เก็บแสงบริสุทธิ์ที่เหลืออยู่ของทวิพฤกษาไว้เท่านั้น

ใน ยุคที่สอง และ ยุคที่สาม พฤกษาขาวแห่งนูเมนอร์และกอนดอร์ ซึ่งมีความเหมือนสืบทอดมาจากเทลเพริออน มีนัยสำคัญเชิงสัญลักษณ์เป็นส่วนใหญ่ คือเป็นทั้งสัญลักษณ์ของราชอาณาจักร และยังของที่ระลึกถึงความร่วมมือที่สืบทอดมาแต่บรรพบุรุษของระหว่าง ดูเนเดียน และพราย ความสัมพันธ์นี้อาจลึกกว่านั้น เนื่องจากการทำลายหนึ่งในต้นไม้เหล่านี้ได้สร้างปัญหาแก่อาณาจักรอย่างหลีกเลี่ยงไม่ได้ ซึ่งหมายความถึงพันธะลึกลับที่แข็งแกร่งกว่านั้น

## [แก้] นัยสำคัญภายนอก

แสงสว่างโดยหลักการนั้นเป็นเต็มไปด้วยสัญลักษณ์ โทลคีน ผู้เป็นชาว โรมัน คาทอลิก น่าจะเปิดเผยนัยสำคัญของแสงสว่างใน Christian symbolism ต้นไม้ยังมีความสำคัญเป็นพิเศษต่อโทลคีน ดังจะเห็นได้จากเรื่องสั้นของเขา คือ "Tree and Leaf" ซึ่งมีสัมผัสเป็น นิทานเปรียบเทียบ อันประณีตที่อธิบายกระบวนการสร้างสรรค์ของเขาเอง คือ ตัวเอกในเรื่อง นิกเกิล ได้ใช้ชีวิตไปกับการทาสีต้นไม้ต้นหนึ่ง

พฤกษายังมีลักษณะปรากฏอีกอย่างของหลักการ 'ทองและเงิน' ซึ่งปรากฏขึ้นอีกของ legendarium พวกมันถูกสร้างขึ้นหลังจากตะเกียง ออร์มาล กับ อิลลูอิน และจากทวิพฤกษาเอง รวมทั้งดวงอาทิตย์และดวงจันทร์ที่ถูกสร้างขึ้นภายหลัง

## [แก้] ชื่ออื่น ๆ

ทั้งเทลเพริออนและลอวเรลินถูกกล่าวว่ามีชื่อเรียกหลายชื่อดังปรากฏต่อไปนี้: เทลเพริออนยังมีชื่อว่า ซิลพิออน (Silpion) และ Ninquelótë ในขณะที่่ลอวเรลินยังถูกเรียกว่า มาลินาลดา (Malinalda) และ Culúrien

ในงานเขียนแรก ๆ ของโทลคีน (ดูที่: ประวัติศาสตร์ของมิดเดิลเอิร์ธ) ชื่อของเทลเพริออนได้แก่ ซิลพิออน (Silpion), บานซิล (Bansil) และ เบลธิล (Belthil)

## [แก้] คำอ้างอิง

  "Yet even as hope failed [...] Telperion bore at last upon a leafless bough one great flower of silver, and Laurelin a single fruit of gold." — The Silmarillion

"แม้นกระทั่งยามที่ความหวังหมดสิ้น [...] เทลเพริออนยังให้กำเนิดกิ่งไร้ใบซึ่งมีดอกไม้เงินเด่นขึ้น และลอวเรลินได้ให้กำเนิดผลสีทองผลหนึ่ง" - ซิลมาริลลิออน

## [แก้] ข้อมูลโดยย่อ

ยุคสมัย: สร้างขึ้นอย่างรวดเร็วหลังจาการมาถึงของ วาลาร์ ยัง วาลิมาร์ และถูกทำลายอย่างรวดเร็วหลังจากการเริ่มต้นยุคแรก
ที่ตั้ง: บนเนินเขา Ezellohar ทางตะวันตกของ วาลิมาร์
การกำเนิด: สร้างโดย ยาวานนา และรดน้ำด้วยน้ำตาของ เนียนนา
ชื่ออื่น ๆ: เทลเพริออนยังถูกเรียกว่า ซิลพิออน (Silpion) หรือ Ninquelótë ส่วนลอวเรลินยังเรียกว่า, มาลินาลดา (Malinalda) และ Culúrien

## [แก้] อ้างอิง

http://en.wikipedia.org/wiki/Two_Trees_of_Valinor

ดึงข้อมูลจาก "http://th.wikipedia.org../../../%E0%B8%97/%E0%B8%A7/%E0%B8%B4/%E0%B8%97%E0%B8%A7%E0%B8%B4%E0%B8%9E%E0%B8%A4%E0%B8%81%E0%B8%A9%E0%B8%B2%E0%B9%81%E0%B8%AB%E0%B9%88%E0%B8%87%E0%B8%A7%E0%B8%B2%E0%B8%A5%E0%B8%B4%E0%B8%99%E0%B8%AD%E0%B8%A3%E0%B9%8C.html".

หมวดหมู่: ซิลมาริลลิออน

##### Views

- บทความ
- อภิปราย
- รุ่นปัจจุบัน

##### ค้นหา